26.5.2023
RO
Jurnalul Oficial al Uniunii Europene
C 185/39
CONCLUZIILE CONSILIULUI PRIVIND ARTIȘTII AFLAȚI ÎN SITUAȚII DE RISC ȘI ARTIȘTII STRĂMUTAȚI (2023/C 185/09)
CONSILIUL UNIUNII EUROPENE
RECUNOSCÂND 1.
importanța drepturilor creative și culturale, astfel cum sunt consacrate în instrumentele mondiale (1), cât și în cele regionale (2) privind drepturile omului, pentru menținerea demnității umane, a diversității culturale, a pluralismului, a democrației și a valorii intrinseci a culturii,
2.
activitatea organizațiilor internaționale în ceea ce privește libertatea de exprimare artistică, cum ar fi UNESCO – al cărei Convenție din 2005 recunoaște necesitatea de a se lua măsuri pentru a proteja diversitatea expresiilor culturale, în special în situațiile în care expresiile culturale pot fi amenințate de dispariție sau de o gravă alterare (3) – și Consiliul Europei (4), în special în ceea ce privește Manifestul acestuia privind libertatea de exprimare în domeniul artelor și culturii în era digitală,
3.
concluziile Consiliului European din 15 decembrie 2022 și din 9 februarie 2023, care reiterează condamnarea fermă de către acesta a războiului de agresiune al Rusiei împotriva Ucrainei, reafirmă sprijinul deplin al Uniunii pentru independența, suveranitatea și integritatea teritorială a Ucrainei în cadrul frontierelor sale recunoscute la nivel internațional (5) și reiterează angajamentul de a consolida sprijinul acordat persoanelor strămutate (6),
4.
Rezoluția Parlamentului European referitoare la solidaritatea culturală cu Ucraina, care exprimă solidaritatea sinceră cu artiștii (7), întrucât arta și cultura vor juca un rol fundamental în vindecarea și reconstrucția Ucrainei și, în special, salută gestul artiștilor și creatorilor ucraineni care s-au opus invaziei ruse prin continuarea activității lor de creație artistică (8),
5.
Planul de lucru al UE în domeniul culturii pentru perioada 2023-2026 (9), care conține mai multe acțiuni (10) legate de subiectul artiștilor aflați în situație de risc (11) și al celor strămutați.
AVÂND ÎN VEDERE CĂ 6.
la nivel mondial, artiștii joacă un rol important în viața, dezvoltarea și reziliența societății și a indivizilor și ar trebui să fie în măsură să facă acest lucru, păstrându-și totodată creativitatea și libertatea de exprimare,
7.
prin urmare, artiștilor ar trebui să li se ofere protecție, în conformitate cu reglementările existente, împotriva amenințărilor și încălcărilor de orice natură și sub orice formă care îi pun în pericol din cauza activității lor artistice,
(1) Printre altele, articolul 27 din Declarația universală a drepturilor omului, care ajunge la cea de a 75-a aniversare în 2023, sau articolul 15 din Pactul internațional cu privire la drepturile economice, sociale și culturale.
(2) Printre altele, Carta drepturilor fundamentale a Uniunii Europene.
(3) Convenția UNESCO din 2005 asupra protecției și promovării diversității expresiilor culturale.
(4) Bazându-se pe Convenția europeană a drepturilor omului (CEDO), Consiliul Europei a publicat, de exemplu, un raport privind libertatea artistică și a lansat Manifestul privind libertatea de exprimare în domeniul artelor și culturii în era digitală, în care se afirmă, printre altele, că restricțiile asupra libertății de exprimare și a libertății artistice afectează întreaga societate, lipsind-o de pluralismul său și de vitalitatea procesului democratic.
(5) Doc.
EUCO 34/22.
(6) Doc.
EUCO 1/23.
(7) A se vedea anexa II pentru definiția „artiștilor”.
(8) Rezoluția Parlamentului European din 20 octombrie 2022 referitoare la solidaritatea culturală cu Ucraina și un mecanism comun de reacție în situații de urgență pentru redresarea culturală în Europa (2022/2759(RSP)) (9) Rezoluția Consiliului privind Planul de lucru al UE în domeniul culturii pentru perioada 2023-2026, JO C 466, 7.12.2022, p. 1).
(10) Și anume, cu privire la conservarea patrimoniului cultural și consolidarea capacității de acțiune a sectoarelor culturale și creative locale în Ucraina și la rolul culturii și al profesioniștilor din domeniul culturii în promovarea și apărarea democrației și a drepturilor omului în contexte delicate.
(11) A se vedea anexa II pentru definiția „artiștilor aflați în situație de risc”.